Hovioikeus on tuominnut vankilaan mieskolmikon, joka vuoron perään raiskasi 15-vuotiaan tytön.

Rikos tehtiin pienessä yksiössä, jossa oli paikalla raiskaajien lisäksi kaksi muuta henkilöä. Uhri oli karkumatkalla kodistaan.

Miehet tuomittiin jo käräjillä raiskauksesta ja törkeästä lapsen seksuaalisesta hyväksikäytöstä ehdottomiin vankeusrangaistuksiin. Helsingin hovioikeus kuitenkin piti raiskausta törkeänä ja korotti rangaistuksia tuntuvasti. Lyhin rangaistuksista on kaksi ja puoli vuotta ja pisin neljä vuotta ehdotonta vankeutta.

Yves Kimuete, 31, tuomittiin hovioikeudessa 4 vuoden ehdottomaan vankeuteen, Kenny Atoki-Embamben, 26, tuomio oli 3 vuotta 8 kuukautta ja Anzabi Jordan Mokangolle, 21, langetettiin 2 vuotta 6 kuukautta. Atoki-Embamben ja Mokangon rangaistusta alennettiin, koska kummatkin oli tuomittu aiemmin saman vyyhden käsittelyssä parin vuoden rangaistuksiin törkeästä lapsen seksuaalisesta hyväksikäytöstä.